Yes

**Yes** (*Òc*, en anglés) es un grop britanic de ròck, originari de Londres (Anglatèrra), considerat còsta Pink Floyd, Jethro Tull e Genesis coma un dels pionièrs del ròck progressiu. 

Format en 1968, la primièra formacion del grop **Yes** compren lo cantaire Jon Anderson, lo guitarrista Peter Banks, lo bassista Chris Squire, lo pianista-organista Tony Kaye e lo bataire Bill Bruford. Tony Anderson, lo fraire de Jon Anderson, el es a l'epòca un sòci del grop de ròck espanhòl Los Bravos.

Lo grop sortís dos primièrs albums, *Yes* en 1969 e *Time and a Word* en 1970, gràcia a los quals se fa apreciar per sos adobaments elaborats sus d'interpretacions de cançons coma *Every Little Thing* (represa dels Beatles) o *I See You* (represa dels Byrds). De caps 1970, lo guitarrista Peter Banks se'n va es alavetz remplaçat per Steve Howe. 

En 1971 sortís lo tresen album, *The Yes Album*, que sarra del genre progressiu ambe de longas pèças plan estructuradas que los farà conéisser. Ven aital a la debuta de las annadas 1970 l'un dels principals representants d'aquela forma de musica, ambe tanben en seguida los albums *Fragil* (1971), *Close to the Edg*e (1972) e *Tales from Topographic Oceans* (1973), caracterizats per lors cançons longas d'inspiracion classica. 

A n'aquesta periòda, lo grop es compausat del cantaire Jon Anderson, del guitarrista Steve Howe, del bassista Chris Squire, del clavierista Rick Wakeman e del bateire Bill Bruford (remplaçat per Alan White en 1972). Wakeman quita lo grop après la virada *Tales from Topographic Oceans* e es remplaçat pel soís Patrick Moraz que participa a l'album *Relayer* sortit en 1974. 

Patrick Moraz quita **Yes** après una virada de las cranas, Rick Wakeman reïntègra alavetz lo grop en 1976, ambe lo qual enregistra los albums *Going for the One* (1977) e *Tormato* (1978). Après l'album *Drama*, que vei l'arribada dels membres del duò The Buggles (Trevor Horn e Geoff Downes) en remplaçament de Jon Anderson e de Rick Wakeman, **Yes** fin finala se separa fin 1980.

Lo grop se torna formar pr'aquò tres ans mai tard ambe Chris Squire, Alan White, ambe l'arribada de Trevor Rabin a la guitarra, au cant e ocasionalament aus clavièrs, ambe sustot lo retorn de Tony Kaye, e lo de Jon Anderson que torna au cant. **Yes** s'aluenha alavetz del ròck progressiu de la debuta per mai se sarrar d'una musica pop ròck mai abordabla. L'album *90125* es aital una capitada comerciala inedita pel grop ambe en particular lo single *Owner of a Lonely Heart* qu'es un [tube](https://fr.wikipedia.org/wiki/Tube_(musique)) mondial en 1983, quitament aus Estats Units.

## Discografia
* 1969 : *Yes*
* 1970 : *Time and a Word*
* 1971 : *The Yes Album*
* 1971 : *Fragile*
* 1972 : *Close to the Edge*
* 1973 : *Tales from Topographic Oceans*
* 1974 : *Relayer*
* 1977 : *Going for the One*
* 1978 : *Tormato*
* 1980 : *Drama*
* 1983 : *90125*
* 1987 : *Big Generator*
* 1991 : *Union*
* 1994 : *Talk*
* 1996 : *Keys to Ascension*
* 1997 : *Keys to Ascension 2*
* 1997 : *Open Your Eyes*
* 1999 : *The Ladder*
* 2001 : *Magnification*
* 2011 : *Fly from Here*
* 2014 : *Heaven and Earth*
* 2018 : *Fly from Here - Return Trip*
* 2020 : *From a Page*
* 2021 : *The Quest*
* 2023 : *Mirror to the Sky*

## Referéncias